el en kk ky ru ru ky ky ru ru ru bg ru ru ru en hbs_cyr ru ky hu ky ru ky krc ky ky ky ky ky ky ky ky ky ky ky ky ky ky ky ky ky ky ky ru ky ru hu ru ru ru ky ru ru ru ru ru ky ru ky ru ru ru ky bg ky ru ru ky ru ky ru ky ru tt ru ky ru ky ru ru krc ru ky ru av ru ru ru ky ky ru ky ru ky ru ky ky ru ru ru uk ru ky ru
"Агым", 18.09.09 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Үч жүздүн" айтканы эки болбойт
("Торопойлор пиво ичпейт" макаласынын уландысы)
Жон Колемандын китебине келели. Аны сөзмө-сөз которсо өтө эле узарып кетчүдөй. Ошондуктан урунттуу жерлерин алганыбыз оң болор. "Үч жүздүн Комитети" жашыруун делгени менен жертөлө, үңкүр-чуңкурда шүбүңдөп жүрбөй эле, өнүккөн өлкөлөр тургай көтөрүм мамлекетчелердин Акүй, Көкүйүндө, парламенттеринде, эларалык уюмдарда, кыскасы керектүү жерлердин бардыгында отурат экен да, жумушка лимузин менен барып, саясат айдыңында эл көзүндө тургандар экен.
Акыркы жылдарда такыр эле ачыкка чыгып кетишиптир. Китепте бу Комитет өзүнүн миңдеген уюмдары аркылуу бүт дүйнөгө тамыр жайган кубаттуу уюм катары көрсөтүлөт. Өз пландарын ишке ашырыш үчүн баарына барат экен. Бир-эки мисал.
Италияны коммунизациялап, индустриясын талкалап, кредитке көзкаранды кылыш керек болот. Түпкү максат - өлкөнү итке мингизип, элин азайтуу эле.
Италиянын маркум премьер-министри Альдо Моро буга каршы чыгат да, "Рим клубу" (1968-ж. түзүлгөн) дегендин каарына калат. Көрсө, жогорку планды ишке ашырыш ушул клубга "Олимпчилер" деген Комитеттин дагы бир жети баштуу уюму тарабынан тапшырылган экен. "Рим клубунун" алдында "Кызыл бригадалар" аттуу жасоолдордун уюму бар. Альдо Моронун көзүн тазалаш ошолорго жүктөлүп, 1978-жылы ал уюмдун террористтери премьер-министрди уурдап (!) кетишип, мыкаачылык менен өлтүрүшөт.
1982-жылы бул иш боюнча Римде сот болот. "Кызыл бригаданын" башкесерлери бул ишке АКШнын айрым чоңдорунун тиешеси бар деп чыгышат. Ал эми Моронун досу Герцони ошол сотто бул кылмыштын артында ким турганын ачык эле айтат. Ал - "Тыш иштеринин Король институтунун" (бу да Комитеттин бир уюму) агенти, Комитеттин мүчөсү, ошол эле учурда АКШнын мамлекеттик катчысы Генри Киссинжер дейт. Италия жетекчилиги Америкага барганда Моро жаткан мейманканага Киссинжер келип, "же өзүңчө саясат жүргүзгөндү токтотосуң, же башың кетет!" деп коркутуп кетет. Моро моюн толгойм деп набыт болду. Бул кылмыштын максаты Италияны "Рим клубунун" инструкцияларына баш ийдирүү эле. Мына ушунун өзү - "Үч жүздүн Комитети" кайсы өлкөнүн өкмөтүнө болсо да өз максатын таңуулай ала турганын далилдеп турат.
Морону жайлагандан кийин Киссинжер Пакистандын президенти Али Бхуттого барып "Бөө!" дейт. Анысы атом энергетикасынан баш тарт дегени экен (Атом энергетикасы - өлкө эгемендүүлүгүнүн бирден-бир кепилдиги экенин азыр баары билет). Али аке аный деген экен, башы генерал Зия Уль Хактын канжыгасында кетти. Уль Хак болсо "Эларалык мамилелер боюнча Кеңештин" (бу да Комитеттин бир бутагы) Пакистандагы өкүлү болгон.
Ал Алини о дүйнөгө аласалдырып ийип, "муну ким кылды?" деп эси эки болуп турган элге чыга калып эле, "Американын элчилигин өрттөгүлө!" деп бакырат (стрелка каяка бурулганын байкап атасыз да). Эл тополоң түшүп, АКШны ашата сөгүп жатып калат. "Эларалык мамилелер боюнча Кеңеш" бу генералдын багымсыз лидер болуп колдон суурулуп баратканын сезет да, аны өлүм жазасына буйруйт. Буйрук "Рим клубуна" түшөт.
Генералга Түркиянын чалгынчылары учакка түшпө, жардырганы жатышат деген кабар берет. Ал кыйтырланат да өзү түшкөн учакка АКШнын генералы Гербер Вассом баш болгон аскер адамдарын, чалгынчылардын тобун, айтор, өмүрү кымбат деген америкалыктарды толтура салып алат. "Рим клубу" буйрукту аткарганда кудайды да карабаган неме окшойт, С-130 учагы аскер базасынан көтөрүлөр менен көмкөрөсүнөн түшүп жарылып кетет. Аскер базасы кандай кайтарыларын билген кишиге Комитеттин колу каерге чейин жетери түшүнүктүү эмеспи. Учурунда Али Бхуттону жашыруун алдырып келип (жөн кишини эмес, президентти!) Киссинжер: "Өлкөнү өнүктүрөм деген сага жана сага окшогондорго көкөйүңөрдү кесе турган сабак берем!" деген экен. Берди. Бергенде да башкалардын башы баталгага каалаган күнү коюларын эскерткен сабак берди. Бирок бул Американын тышкы саясаты эмес эле! Бул - Комитеттин буйругу болчу.
АКШнын акча жардамына байланган мамлекеттер "Эларалык мамилелер Кеңешинин" кулдарына айланат. Келген жардамдан элге эч нерсе артпайт. Акча мамлекет лидерлеринин чөнтөгүнө түшөт да, алар анын акысына өз өлкөсүндөгү байлыктарды чыгарып кеткенге МВФке жол ачып беришет.
Буга мисал - Зимбабве. Аны Ян Смит башкарып турганда четтен бир цент да жардам албай койгон. Өзүбүз өнүгөбүз деген. Бул албетте, Комитетке жаккан жок. Смиттин өлкөсүнө СПИДди киргизип, өзүн жыга чаап, ордуна Мугабе деген "өз кишини" алып келишкен. Мугабе эмне кылды? 300 миллион доллар жардам алды да Франциянын, Кап Фераттын жана Монте Карлонун курорт жээктерине менчик мейманканаларын куруп алды. Ал эми Зимбабвенин миллиарддарды бере турган хром кени баш болгон байлыктары Комитеттин каадалуу мүчөсү, өлчөөсүз конгломераттын ээси - Ангус Огилвинин колуна өттү. Азыр ал каалаган бааны коюп отурат. Смиттин учурунда мындайга жол берилчү эмес. Эл болсо жакырлангандан жакырланып бүтүп калды. Смит кеткенден кийин жумушсуздук төрт эсеге өстү, эл тентиди. Зимбабве банкрот болуунун алдында турат.
Бул маселе Кыргызстанга чоочун эмес. Акаевдин учурундагы өндүрүштүн, айыл чарбасынын кыйрашы, четтен келген кредиттердин кумга сиңгендей жок болушу, Кумтөр сыяктуу миллиарддарды бере турган кендердин чет өлкөлүктөргө берилип кетиши ж.б. Зимбабвени эстетип турган жокпу? Мүмкүн кайсы бир өлкөлөрдө заңгыраган мейманканалар, виллалар, соода, эс алуу борборлору тургандыр?
Комитеттин олуттуу чечимдери "Адамдар малдан саал эле өйдөрөөк турат" деген кадимки Феликс Дзержинскийдин философиясына таянып чыгарылат окшойт. Учурунда Дзержинскийдин иштерин британиялык чалгынчы Сидней Рейли катуу көзөмөлдөп турчу экен. Бир жолу экөө арак ичип отурганда Феликс айтыптыр: "Адам дегениңдин эч кандай мааниси жок. Мына, ачка койдук эле, бири-биринин өлүгүн жеп киришти".
"Рим клубунун" өз чалгынчылары бар. Алар маалыматты Интерполдон алып турушат, аны болсо Дэвид Рокфеллер көзөмөлдөп отурат.
Коомдук пикир жараткан жагынан буларга эч ким тең келалбайт. Ирак менен Саддам Хусейнди бүт дүйнөгө жек көргөзүш үчүн бир эле жума жетиштүү болбодубу.
Таасирдүү массалык маалымат каражаттарынын баары буларга иштейт. Комитеттин капчыгын толтуруп жаткан бирден-бир акча булагы - баңгизаттар. Бирма, Түштүк Кытай, Ооганстан, Иран, Пакистан, Тайланд, Ливан, Түркия, Перу, Эквадор, Боливиядан чыккан апийимдер нечен жылдардан бери Комитеттин көзөмөлүндө кынтыксыз иштелген каналдар аркылуу бүт дүйнөгө таратылат.
Бул сооданын жолун тосом дегендер катуу жазаланат. 1991-жылы Мексиканын аэропортуна полицейлер келип героин жүктөп жаткандарды камакка алмак болот. Ошол замат кайдан-жайдан чыга калганы белгисиз солдаттар келип полицейлерди курчоого алат да, бирин койбой атып ташташат.
Батыш Европага баңгизат ташыган машинелер эч жерде тосулбайт да, текшерилбейт. Алар тез бузулчу азык-түлүк ташыган транспорт катары өзгөчө шарт менен жүрүшөт. Баңгизат баратканын баары эле билишет. Бирок эч ким каш кайтаралбайт. Артында Комитет турат!
150 жылдан бери кылбаганды кылган бу Комитеттин азыркы максаты мындай: дүйнө элин согуш, оору, ачарчылык, арак, баңгизат аркылуу кырып, жер бетине 1 гана миллиард адам калтыруу. Ортоңку класс деген болбойт. Башкаруучулар жана аларды тейлегендер гана болот. Дүйнөлүк Өкмөт башкарган бир гана дин калат. Христиан чиркөөлөрүнүн баары талкаланат. Республика, суверенитет, эркиндик, улут сыймыгы сыяктуу түшүнүктөр жоголот. Азыркыдай үй-бүлө болбойт, эркин секс күч менен киргизилет. Төрөлгөн балдарды ата-энеси тарбиялабайт. Аларды атайын жайларда мамлекеттик мүлк катары кармашат. Эки бала төрөгөндөн кийин аялдын боюна бүтсө, аны клиникага сүйрөп барып баласын алып ташташат. Порнографияга кенен жол ачылат. Ар бир адам Комитеттин дүкөнүнөн баңгизат алып, аны колдонгонго милдеттүү болот. Экономиканы олигархтар башкарат. Өндүрүш өлөт. Шаардын элинин көбү алыс жактарга көчүрүлөт. 2050-жылга чейин 4 миллиард адам жок кылынат. 1 миллиард элдин жарымын кытайлар менен япондор түзөт. Курал алып жүргөнгө тыюу салынат. Эмне болорун айтып отурса кагаз түтпөйт. Кыскасы ушундай. Колеманды окуп отурсаң үрөй учат. Бирок адамдардын үстүндө Жараткан да бар эмеспи.
кыргыз тилиндеги гезит "Агым"
email • архив • редакция
Жогорку Кеңештен 193 киши "садага чабылат"
"Кайран Маркстын "акча-товар-акча" деп какшаганы бекер эмес тура"
Жайсаңбаевге окшогондор жайлап кетпесе болду
"Баарыбыз кылмышка шектүү болуп калышыбыз ыктымал"
Чыныгы согуш Сырт айылында болгон
"Премьер-министрден тартып акимдерге чейин окутабыз"
Башкага жеткен куруттан, неге бизди куруткан?
"Үч жүздүн" айтканы эки болбойт
Жаңырган филармония, жаңы чабылган комуздар
"Чарчадым деген сөз, бул - жеңилдим дегендик "
Кыргыздар, кулак салсаңар боло
Кайран тил карьераны эле эмес, капчыкты да кампайтат
Кыргыз эл акыны Анатай Өмүрканов "Агымга"
акыркы кезде жазган жаңы ырларын тартуулады.
Бакыт БУКАЕВ жаштыгы менен коштошту